Courtmacsherry

Courtmacsherry (irsk: Cúirt Mhic Shéafraidh, som betyr «MacSherrys gård») er en landsby i grevskapet Cork i Irland. Den ligger på sørsiden av Courtmacsherry-bukten, og består av en enkelt, lang gate. I henhold til folketellingen i 2016 har landsbyen 590 innbyggere.

Beskrivelse 
Landsbyen er omtrent 30 mil sørvest for byen Cork, og 15–20 minutters kjøring østover fra byen Clonakilty. Innenfor landsbyen vokser tett skog på stigende grunn bak, og flere steder strekker denne seg helt ned til vannet. Skogen (plantet av jarlen av Shannon på slutten av 1700-tallet) fortsetter utover landsbyen østover til det åpne havet, og ender ved Wood Point. Mellom bygda og «The Point» løper trærne helt til vannkanten og det er flere naturlige viker med badeplasser langs veien.

Næring 
De viktigste næringsveien er handel og turisme, spesielt knyttet til sportsfiske. Stedet har et hotell og en campingplass, og strendene er populære blant innbyggerne i Cork. Livbåtstasjonen i Courtmacsherry er gammel, og blant de mange redningsaksjonene som har blitt utført derfra er den mest kjente er aksjonen til livbåten «Ketzia Gwilt» etter senkningen av passasjerskipet RMS «Lusitania» i mai 1915.

Historie 

Bakhistorien for landsbyen begynte i tiden for den normanniske invasjonen av Irland på 1200-tallet var de viktigste byene i området de som nå er kjent som Timoleague, Lislee, Barryroe og Dunworly. Blant de normanniske bosetterne var slektene De Barry og Hodnett; førstnevnte bygde en borg i Timoleague, og sistnevnte slo seg ned i Lislee. Slekten Barry blomstret og ga navnet sitt til Barryroe, Rathbarry, og andre, mens Hodnett «utartet til å bare bli irsk», en gren skiftet navn til MacSeafraidh (sønn av Geoffrey), deretter anglisert til MacSherry eller McSharry. Selv om etterkommere av Barry og Hodnett fortsatt bor i distriktet, er det ingen MacSherrys.

I løpet av 1700-tallet var det en blomstrende fiskeindustri etter sardin, og store bygg ble reist for å utvinne fiskolje, som ble solgt til middelhavslandene. Lin ble dyrket, vevstoler ble satt opp i Timoleague Castle, og hus ble bygget i nærheten av Abbey Street av lord Barrymore for å huse veverne. Smugling av brennevin fra Frankrike var utbredt, og mange familier tjente formuer. En viktig familie i distriktet var Traver, som ble tildelt land mellom Abbeymahon og Timoleague på 1580-tallet. Den første Traver giftet seg med Martha, søsteren til den engelske poeten Edmund Spenser som forfattet det store diktet The Fairie Queen, en hyllest til dronning Elisabeth I av England, og deres etterkommere eier fortsatt Castle Gardens i Timoleague.

I 1755 rammet et kraftig jordskjelv Portugal, og forårsaket en tsunami som traff kysten av Storbritannia og Irland og endret topologien dramatisk. Bukta i Timoleague er ett eksempel: innløpet var ikke lenger farbart for havgående fartøyer opp til Timoleague, og nye brygger og kaier ble bygget lenger øst, nærmere munningen av elvemunningen, på den nordvendte strandlinjen. Det stedet som nå er Courtmacsherry eksisterte ikke før etter denne maritime hendelsen. Imidlertid var det et kloster i Abbeymahon på 1200-tallet.

Den første livbåten ble etablert i Courtmacsherry i 1825 – en av de første som ble opprettet i Irland. Redningsbåten er veldig sentral i livet til Courtmacsherry og er i høy grad en del av den historien og tradisjonen til denne kystlandsbyen.

Senkingen av RMS «Lusitania» skjedde fredag 7. mai 1915 under første verdenskrig. Skipet ble identifisert og torpedert av en tysk U-båt og sank på 18 minutter. Fartøyet gikk ned 18 km utenfor kysten. 1 198 mennesker døde og etterlot 761 overlevende. Senkingen av «Lusitania» var et ikonisk symbol i militære rekrutteringskampanjer på hvorfor krigen ble utkjempet. I Courtmachsherry den skjebnesvangre natten var RNLI-redningsbåten «Kezia Gwilt «på anløp. Mannskapet rodde de 18 km ut til vraket da det ikke var vind å seile med, og hjalp til med å redde overlevende. Blant mennene på redningsbåten var blant annet Tim Keohane, far til Patrick Keohane, som var medlem av Robert Falcon Scott fatale ekspedisjon til Antarktis.

Referanser

Eksterne lenker 
 
 Lokalt nettsted for landsbyen
 RNLI

Landsbyer i Cork